মুখ্য মন্ত্ৰীৰ ৰোগ নিৰ্ণায়ক আঁচনিৰ অধীনত চিটি স্কেন আৰু অন্যান্য পৰীক্ষাৰ লগতে শিৱসাগৰ অসামৰিক চিকিৎসালয়ত আছে এক্স ৰে'ৰো সুবিধা। এই এক্স ৰে'ৰ সুবিধাৰ বাবে শেহতীয়াকৈ চিকিৎসালয়খনত উদ্বোধন কৰা হৈছে এটা উন্নত এক্স ৰে' যন্ত্ৰ।
শিৱসাগৰৰ জিলা স্বাস্থ্য সেৱা বিষয়া ডা০ ৰিপুন বৰপূজাৰীয়ে যোৱা মঙলবাৰে চিকিৎসালয়খনত উদ্বোধন কৰে এই যন্ত্ৰটোৰ।
অন্যান্য বিভিন্ন সেৱাৰ দৰে এই বিনামূলীয়া ৰোগ নিৰ্ণয় আঁচনিও অসম চৰকাৰে ৰাষ্ট্ৰীয় স্বাস্থ্য অভিযান আৰু বেংগালুৰুৰ কৃষ্ণা দায়েগনষ্টিক নামৰ এটা ব্যক্তিগত প্ৰতিষ্ঠানৰ যৌথ সহযোগিতাত আগবঢ়াইছে।
আঁচনিখনে ৰাজ্যৰ ৯৯খন চৰকাৰী চিকিৎসালয় সামৰি লৈছে।
উদ্বোধনী অনুষ্ঠানটোত চিকিৎসালয় অধীক্ষক ডা০ ৰাজীৱ বৰা, উপ অধীক্ষক ডা০ ৰঞ্জিত হাজৰিকা, কৃষ্ণা কোম্পানিৰ কল্যাণ গগৈৰ লগতে সকলো চিকিৎসালয়খনৰ সকলো চিকিৎসক আৰু কৰ্মচাৰী উপস্থিত আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
